Tirsdag formiddag begynder retssagen om Skovsgaarddrabet i Landsretten. En 26-årig mand blev ved byretten tidligere idømt 12 års fængsel, men den dom har han anket, og den anke skal landsretten nu tage stilling til. Den 26-årige mand har fået ny forsvarer i sagen. Han vil forsøge at bevise, at der var tale om et hændeligt uheld, da Tina Olesen omkom under kvælningssex 2. juledag 2010. Den 26-årige mands forsvarer har tænkt sig at indkalde nye vidner i sagen. Der er blandt andet tale om en ekspert, der skal fortælle som udbredelsen af kvælningssex, men det har anklageren modsat sig. Retten skal i dag tage stilling til forsvarets planer.

Opsummering:
Tirsdag begynder ankesagen vedrørende Skovsgaarddrabet, hvor en 26-årig mand er idømt 12 års fængsel.